પ્રિયંકા ચોપરા અને દીપિકા પદુકોણ પછી કાજોલની પણ હોલીવુડની ફિલ્મમાં કામ કરવાની ઇચ્છા છે. બોલીવુડ અભિનેત્રીની કાજોલે થોડા દિવસ પહેલાં ડિઝની પિક્ચર્સની ફિલ્મ ઇનક્રેડિબલ્સ ના હિન્દી વર્ઝન માટે પોતાનો અવાજ આપ્યો છે. ઇનક્રેડિબલ્સ ના સ્ત્રીપાત્ર હેલન પાર – ઇલાસ્ટીગર્લ માટે કાજોલે પોતાનો અવાજ આપ્યો છે. આ ફિલ્મની હિન્દી આવૃત્તિનું ડબિંગ કર્યા પછી કાજોલ હોલીવુડની ફિલ્મોથી વધુ પ્રભાવિત થઈ છે. તેણે એક મુલાકાતમાં કહ્યું હતું, હું હોલીવુડની ફિલ્મોમાં કામ કરવા માગું છું. હોલીવુડની ફિલ્મોની કાજોલ મોટી પ્રશંસક છે. હોલીવુડની ફિલ્મો વિશે તેણે જણાવ્યું હતું કેં હોલીવુડની ફિલ્મોમાં કામ કરવાનું મને બહુ ગમશે. જોકે ત્યાંની ફિલ્મોની પસંદગી વિશે તેણે કોઈ શૈલી વિચારી નથી રાખી. છતાં મનવાંછિત પટકથા મળી જાય તો પણ તે પોતાની શરતોએ જ ત્યાં કામ કરશે જે હિન્દી ફિલ્મો માટે રાખે છે.